यसवर्ष अष्टलक्ष्मीको परिवारले तिहार मनाउँदै छ। नेवारी परम्पराअनुसार दाजुलाई पुज्ने चलन छैन भाइलाई मात्र पुज्ने गरिन्छ। उनका दुई दाईमध्ये एकको मृत्यु भइसकेको छ भने एक भाइ अमेरिकामा छन्। एकमात्र भाइ अमेरिकामा भएका कारण यसवर्ष भाइ पुज्ने कार्यक्रम नरहेको शाक्यले बताइन्। पहिले नाताका भाइ गोपाल शाक्यलाई पूजा गर्थिन् उनी। तर, अहिले त्यो पनि विस्तारै टुट्दै गएको उनले बताइन्। तिहारका सन्दर्भमा अायोजना गरिएका ठाउँहरूमा शुभकामना आदानप्रदान गर्न जाने कार्यक्रम रहेको शाक्य बताउँछिन्।
